पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण के दृष्टिगत लॉकडाउन के दौरान जिले में आवश्यक वस्तुओं की कालाबाजारी को रोकने के लिए खाद्य पदार्थों के रेट निर्धारित किए गए हैं। आवश्यक वस्तुओं की कालाबाजारी में संलिप्त पाए जाने वाले व्यक्ति के विरुद्ध आवश्यक वस्तु अधिनियम 1955 के तहत कार्रवाई अमल में लाई जाएगी।
जिला खाद्य एवं आपूर्ति नियंत्रक अनिल कालड़ा ने बताया कि चावल परमल 32 रुपये प्रति किलो, गेहूं 22 रुपये किलो, गेहूं आटा 25 रुपये, चना दाल 80 रुपये, मूंग 105 रुपये, उड़द दाल 105 रुपये, अरहर दाल 105 रुपये, मसूर की दाल 95 रुपये, चीनी 38 रुपये, ग्राउंडनट ऑयल 190 रुपये, सोया ऑयल 158 रुपये, सरसों का तेल 155 रुपये, सूरजमुखी ऑयल 165 रुपये, वनस्पति 140 रुपये, पाम आयल 140 रुपये, चाय 300 रुपये, नमक 20 रुपये, गुड 36 रुपये और दूध वीटा 56 रुपये प्रति लीटर की दर से निर्धारित किया गया है। उन्होंने बताया कि कोई भी दुकानदार किसी भी वस्तु का निर्धारित रेट से ज्यादा में बेचता हुआ पाया गया तो, उसके खिलाफ कानूनी कार्रवाई की जाएगी।
निर्धारित दरों से अधिक राशि वसूलने पर यहां करें शिकायत
अगर कोई निर्धारित दरों से अधिक राशि वसूलता है तो सहायक खाद्य एवं पूर्ति अधिकारी, भिवानी मोबाइल नंबर 9416991200, सहायक खाद्य एवं पूर्ति अधिकारी, लोहारू मोबाइल नंबर 7027667777, सहायक खाद्य एवं पूर्ति अधिकारी, तोशाम मोबाइल नंबर 8059873498, सहायक खाद्य एवं पूर्ति अधिकारी, सिवानी मोबाइल नंबर 9896499528 तथा सहायक खाद्य एवं पूर्ति अधिकारी, भिवानी के कमरा नंबर 141 में दूरभाष नंबर 01664-242125 पर शिकायत कर सकते हैं।
बाबा योगी नाथ अस्पताल कोविड हॉस्पिटल के रूप में विकसित होगा
जिला कोविड प्रबंधक प्राधिकरण के चेयरमैन व जिलाधीश राहुल नरवाल ने बताया कि सिविल अस्पताल में 90 बेड का एक्स्ट्रा विंग बनाया जा रहा है, जो ऑक्सीजन की सुविधा के साथ लैस होगा। इसके साथ-साथ 100 बेड की सुविधा वाला बाबा योगी नाथ अस्पताल को कोविड अस्पताल के रूप में विकसित करने की कार्रवाई चल रही है।
इसके साथ-साथ वैक्सीनेशन की प्रक्रिया को दो चरणों में चलाया जा रहा है। पहले चरण में 18 से 45 आयु वर्ग के लोगों के लिए व 45 या इससे अधिक आयु वर्ग के लोगों को शामिल किया गया है। इन दोनों ही वर्गों का प्रतिदिन दो सैशन में टीकाकरण किया जा रहा है। बैठक में सिटीएम हरबीर सिंह, सीएमओ डॉ. सपना गहलावत, डीआईओ पंकज बजाज आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn